CELEX: 32005R0864
Language: fi
Date: 2005-06-07 00:00:00
Title: Komission asetus (EY) N:o 864/2005, annettu 7 päivänä kesäkuuta 2005, asetuksen (EY) N:o 615/2005 muuttamisesta Slovakian interventioelimen hallussa olevan vehnän vientiä koskevan pysyvän tarjouskilpailun määrän osalta

8.6.2005   
            
            
               FI
            
            
               Euroopan unionin virallinen lehti
            
            
               L 144/39
            
         
      KOMISSION ASETUS (EY) N:o 864/2005,
   annettu 7 päivänä kesäkuuta 2005,
   asetuksen (EY) N:o 615/2005 muuttamisesta Slovakian interventioelimen hallussa olevan vehnän vientiä koskevan pysyvän tarjouskilpailun määrän osalta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon vilja-alan yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1784/2003 (1) ja erityisesti sen 6 artiklan,
   sekä katsoo seuraavaa:
   
               (1)
            
            
               Komission asetuksessa (ETY) N:o 2131/93 (2) vahvistetaan menettelyt ja edellytykset interventioelinten hallussaan pitämien viljojen myymiseksi.
            
         
               (2)
            
            
               Komission asetuksella (EY) N:o 615/2005 (3) avataan Slovakian interventioelimen hallussa olevan 65 000 vehnätonnin vientiä koskeva pysyvä tarjouskilpailu.
            
         
               (3)
            
            
               Slovakia on ilmoittanut komissiolle interventioelimensä aikomuksesta lisätä 26 982 tonnilla vientiä varten tarjouskilpailutettavaa määrää. Slovakian esittämä pyyntö olisi hyväksyttävä markkinatilanteen perusteella.
            
         
               (4)
            
            
               Tarjouskilpailutettavien määrien kasvun vuoksi näyttää olevan tarpeen muuttaa asetuksen (EY) N:o 615/2005 liitteessä I varastointialueittain ilmoitettuja varastoituja määriä.
            
         
               (5)
            
            
               Sen vuoksi on syytä muuttaa asetus (EY) N:o 615/2005.
            
         
               (6)
            
            
               Tässä asetuksessa säädetyt toimenpiteet ovat viljan hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetus (EY) N:o 615/2005 seuraavasti:
   
               1)
            
            
               Korvataan 2 artikla seuraavasti:
               ”2 artikla
               1.   Tarjouskilpailu koskee kaikkiin kolmansiin maihin vietävän 91 982 vehnätonnin enimmäismäärää, lukuun ottamatta Albaniaa, Bosnia ja Hertsegovinaa, Bulgariaa, entistä Jugoslavian tasavaltaa Makedoniaa, Kroatiaa, Liechtensteinia, Romaniaa, Serbia ja Montenegroa (4) ja Sveitsiä.
               2.   Alueet, joilla 91 982 tonnia vehnää on varastoituna, mainitaan liitteessä I.
            
         
               2)
            
            
               Korvataan liite I tämän asetuksen liitteellä.
            
         2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä kesäkuuta 2005.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EUVL L 270, 21.10.2003, s. 78.
   
      (2)  EYVL L 191, 31.7.1993, s. 76. Asetus sellaisena kuin se on viimeksi muutettuna asetuksella (EY) N:o 749/2005 (EUVL L 126, 19.5.2005, s. 10).
   
      (3)  EUVL L 103, 22.4.2005, s. 9.
   
      (4)  Mukaan luettuna Kosovo, sellaisena kuin se on 10 päivänä kesäkuuta 1999 annetussa Yhdistyneiden Kansakuntien turvallisuusneuvoston päätöslauselmassa nro 1244 määriteltynä.”
   
      LIITE
      
         
            ”LIITE I
            
                        (tonneina)
                     
                  
                        Varastointipaikka
                     
                     
                        Määrät
                     
                  
                        Vel’ké Ripňany, Lučenec, Rimavská Sobota, Senica, Bytčica, Malacky, Galanta – Nové silo 1, Tornal’a, Sered’, Želiezovce, Marcelová, Dvory n/Žitavou, Gbelce, Vel’ké Bedzany, Nedanovce, Podunajské Biskupice, Jesenské, Senec, Piešt’any, Lužianky, Malé Straciny, Breziny, Gbely, Sládkovičovo, Pohronský Ruskov, Streda n/Bodrogom, Rybany
                     
                     
                        91 982”